b'\n_START_ARTICLE_\nBiserica evanghelic\xc4\x83 din Flore\xc8\x99ti\n_START_SECTION_\nLocalitatea\n_START_PARAGRAPH_\nF\xc3\xa4lzenderf, \xc3\xaen maghiar\xc4\x83 F\xc3\xb6ldszin, F\xc3\xb6ldszintelke) este un sat \xc3\xaen comuna Laslea din jude\xc8\x9bul Sibiu, Transilvania, Rom\xc3\xa2nia.\n_START_SECTION_\nBiserica\n_START_PARAGRAPH_\nBiserica din localitatea Flore\xc8\x99ti a fost construit\xc4\x83 la \xc3\xaenceputul secolului XV, cu contribu\xc8\x9bia financiar\xc4\x83 a familiei nobiliare Bethlen (Antonius \xc8\x99i Markus Bethlen, nobili localnici). Evenimentul este marcat \xc8\x99i de placa ce se afl\xc4\x83 zidit\xc4\x83 \xc3\xaen st\xc3\xa2nga altarului, \xc8\x99i pe care se poate citi cifra 1424. Biserica-sal\xc4\x83, de mici dimensiuni, a fost construit\xc4\x83 din piatr\xc4\x83, cu un turn \xc3\xaen partea de vest. Nava este acoperit\xc4\x83 de un tavan simplu din lemn, iar corul gotic de o bolt\xc4\x83 cu nervuri. Corul este desp\xc4\x83r\xc8\x9bit de nav\xc4\x83 printr-un arc de triumf ogival. Turnul-clopotni\xc8\x9b\xc4\x83 din lemn \xc8\x99i acoperi\xc8\x99ul au fost puternic deteriorate de un incendiu \xc3\xaen anul 1788. Turnul a fost reconstruit \xc3\xaen anul 1835 \xc8\x99i are un acoperi\xc8\x99 de form\xc4\x83 piramidal\xc4\x83._NEWLINE_O parte din mobilierul bisericii se afl\xc4\x83 \xc3\xaen prezent la Muzeul de Art\xc4\x83 din Cluj. Altarul vechi, din secolul XVI, se afl\xc4\x83 la muzeu \xc3\xaen Sighi\xc8\x99oara. Actualul altar neogotic dateaz\xc4\x83 din anul 1899. Orga cu \xc8\x99apte registre a fost construit\xc4\x83 \xc3\xaen anul 1908 de Karl Einschenk din Bra\xc8\x99ov.'